Presidenti Obama viziton Laosin, premton nidhmë për pastrimin e bombave
Presdienti Obama tha se SHBA ka “një detyrim të thellë moral dhe njerëzor" për të mbështetur përpjekjet për pastrimin e bombave të pashpërthyera që janë hedhur në Laos gjatë luftës së Vietnamit.
Presidenti amerikan Barack Obama premtoi më shumë fonde në ndihmë të pastrimit të bombave të pashpërthyera në Laos. Gjatë vizitës në këtë vend, ai bëri thirrje gjithashtu për përmirësimin e standarteve të arsimit në një takim me të rinjtë në kryeqytetin Vientiane. Presidenti Obama vizitoi në Vientiane një qendër që ofron trajtim për të mbijetuarit nga fushata e bombardimeve masive të kryera gjatë luftës së Vietnamit. 80 milion bomba thërrmuese kanë mbetur të pashpërthyera nëpër ferma dhe fshatra duke vrarë ose plagosur më pas 20 mijë njerëz. Zoti Obama tha se Shtetet e Bashkuara kanë “një detyrim të thellë moral dhe njerëzor" për të mbështetur përpjekjet për pastrimin e bombave të pashpërthyera që janë hedhur në Laos gjatë luftës së Vietnamit. Më pas, në një takim shumë më entuziast me të rinjtë e përfshirë në nismën për Udhëheqësit e Rinj të Azisë Juglindore, të sponsorizuar nga Shtetet e Bashkuara, zoti Obama tha se të rinjtë kanë qënë historikisht çelësi i përparimit dhe i zhvillimit. Ai theksoi nevojën për përmirësimin e standarteve të arsimit dhe që këto përfitime të përfshijnë vajzat dhe jo vetëm djemtë. Ai i tha audiencës së të rinjve se kjo mund të jetë koha më e mirë në historinë e njerëzimit për të qenë i ri: Në përgjigje të pyetjeve nga audienca, zoti Obama tha se ai shpreson që udhëheqësi i ardhshëm amerikan të vazhdojë të shtojë angazhimin në rajonin e Azi Paqësorit dhe se ai beson që kongresi ta miratojë marrëveshjen e tregëtisë së Partneritetit Trans-Paqësor. Ai theksoi gjithashtu përfitimet që vijnë nga bashkëveprimi me njerëz të kulturave të ndryshme si një mënyrë për të mësuar gjithmonë dhe përmendi nevojën e respektimit të njerëzve që kanë besime dhe prejardhje të ndryshme. Presidenti u tha të pranishmëve se ka në plan të vazhdojë punën me të rinjtë pasi të largohet nga posti në janar. Zoti Obama është i pari president amerikan që shkon në Laos. Vizita e tij është udhëtimi i 11 dhe i fundi që ai bën në Azi si president.